**КЉУЧНЕ ВРЕДНОСТИ ЉУДСКИХ ПРАВА**

***Постоје две кључне вредности*** које леже у средишту идеје о људским правима. ***Прва је људско достојанство, а друга је једнакост.***

Многе друге вредности могу да се изведу из ове две основне и могу да нам помогну да прецизније одредимо како би, у стварности, људи и друштва требало да коегзистирају. На пример:

Слобода: због тога што је људска воља важан део људског достојанства. Присиљавање да нешто урадимо против наше воље понижава људскост у нама.

Поштовање других: зато што недостатак поштовања према некоме подразумева наш неуспех да уважимо нечију посебност и суштинско достојанство.

Заштита од дискриминације: зато што једнакост у људском достојанству значи да ми не треба да вреднујемо људе на основу безначајних физичких (или других) карактеристика.

Толеранција: зато што нетолеранција указује на недостатак поштовања различитости; једнакост не значи истоветност или униформност.

Правда: зато што људи, једнаки у својој људскости, заслужују правично поступање. Одговорност: зато што поштовање права других подразумева преузимање одговорности за сопствене поступке.

\*\*\* Прочитати информативно и запамтити ове две вредности (достојанство и једнакост)

КАРАКТЕРИСТИКЕ ЉУДСКИХ ПРАВА

1. Људска права су ***неотуђива.*** **Ово значи да не можете да их изгубите** зато што су повезана са самом чињеницом људског постојања. *У посебним околностима (не у свим), нека права могу да буду суспендована или ограничена. На пример, ако је неко проглашен кривим за злочин, може му/јој се одузети слобода. Или, у време грађанских немира, влада може да прогласи полицијски час и тако ограничи слободу кретања.*

2. Она су ***недељива***, **међузависна и међусобно повезана**. То ***значи да су различита људска права суштински повезана и да се не могу посматрати одвојена једна од других.*** Нечије уживање једног права зависи од уживања многих других права и ниједно право није важније од осталих.

3. Она су ***универзална***, **што значи да се она једнако примењују на све људе свуда у свету**, без временског ограничења. **Сваки појединац има право да ужива своја људска права без обзира на расу, боју, пол, језик, религију, политичко или друго мишљење, национално или социјално порекло, место рођења или неки други статус.** Универзалност људских права не прети ни у ком смислу богатству различитости појединаца или култура.

\*\*\*Запамтите ове 3 карактеристике.